JWD ควัก 175 ล้าน ฮุบ “วีเอ็นเอส ทรานสปอร์ต” เสริมแกร่งธุรกิจขนส่ง
JWD ควัก 175 ล้าน ฮุบ “วีเอ็นเอส ทรานสปอร์ต” เสริมแกร่งธุรกิจขนส่ง
27 เม.ย. 2564

บริษัท เจดับเบิ้ลยูดี อินโฟโลจิสติกส์ จำกัด (มหาชน)  หรือ JWD  เปิดเผยว่า เมื่อวันที่ 27เมษายน 2564 บริษัท เจดับเบิ้ลยูดีทรานสปอร์ต (ประเทศไทย) จํากัด(JTS) ซึ่งเป็นบริษัทย่อยของ JWD ได้เข้าทําสัญญาซื้อขายหุ้นใน บริษัท วีเอ็นเอส ทรานสปอร์ต จํากัด (VNS) ประกอบกิจการขนส่ง และขนถ่ายสินค้า ด้วยการซื้อหุ้นสามัญทั้งหมด
โดยมีทุนจดทะเบียน 5 ล้านบาท แบ่งออกเป็นหุ้นสามัญจํานวน 50,000 หุ้น มูลค่าที่ตรา ไว้หุ้นละ 100 บาท ในราคารวมทั้งสิ้น 175 ล้านบาท หรือ คิดเป็นเงินประมาณ 3,500 บาทต่อหุ้น โดยแหล่งเงินทุนมาจากเงินทุนหมุนเวียนของบริษัท โดยภายหลังเข้าลงทุนดังกล่าวคาดจะช่วยส่งเสริมศักยภาพธุรกิจขนส่ง (Transport) ของบริษัท